MS «Varangerfjord»

MS «Varangerfjord» er en katamaran bygget ved Kværner Fjellstrand på Omastrand og levert til Finnmark Fylkesrederi og Ruteselskap i juni 1990. Skipet gikk opprinnelig i trafikk mellom Hammerfest, Øksfjord og Alta på vinteren og i turisttrafikk mellom Vadsø/Kirkenes og Murmansk på sommeren.

Skipet er utstyrt med to MTU 16V 396 TE84 hovedmotorer som hver yter 2000 kW, KaMeWa 63 S62/6 vannjet og ZF BU 755 gir. Passasjerkapasiteten var 167, fordelt på 125 i hovedsalongen og 42 i øvre. I tillegg var det plass til tre personbiler.

På slutten av 90-tallet var skipet utleid til Channel Hoppers på Jersey for dagsturtrafikk mellom England og Kanaløyene. Etter dette var skipet kun rederiets reservefartøy.

I 2007 ble skipet solgt til danske CT Offshore som bygde det om til kabelleggingsfartøy for offshoreindustrien under navnet «Nico». I 2016 ble det solgt videre. Det seiler i dag under russisk flagg på Det kaspiske hav under navnet «Forward».

 Referanser 

 Eksterne lenker 


Kategori:Norske passasjerskip
Kategori:FFR-skip
Kategori:Skip fra 1990
Kategori:Sjøfart i Finnmark
Kategori:Murmansk
Kategori:Skip bygget ved Fjellstrand verft
Kategori:Artikler i sjøfart-prosjektet